Washington impune noi sancţiuni împotriva regimului din Siria.
Sancţiunile impuse de Washington vizează Banca centrală de la Damasc şi mai mulţi oficiali sirieni. "Statele Unite intenţionează să tragă regimul sirian la răspundere pentru atrocităţile comise împotriva propriului popor". Printre oficialii sancţionaţi de Washington se numără Lina Mohammed Nazir al-Kinayeh, consilier prezidenţial sirian.
Administraţia Donald Trump a anunţat, marţi, noi sancţiuni împotriva regimului Bashar al-Assad, intensificând presiunile pentru oprirea războiului civil din Siria, care durează de aproape un deceniu, informează agenţia Associated Press.Sancţiunile impuse de Washington vizează Banca centrală de la Damasc şi mai mulţi oficiali sirieni, inclusiv un conslier al preşedintelui Bashar al-Assad."Statele Unite intenţionează să tragă regimul sirian la răspundere pentru atrocităţile comise împotriva propriului popor", a declarat secretarul american al Trezoreriei, Steven Mnuchin."Departamentul Trezoreriei va continua să utilizeze toate instrumentele pentru a-i denunţa pe cei care susţin regimul Bashar Al-Assad şi care permit ca aceste crime să continue", a subliniat Steven Mnuchin.Printre oficialii sancţionaţi de Washington se numără Lina Mohammed Nazir al-Kinayeh, consilier prezidenţial sirian.Departamentul de Stat american, numeroase ţări occidentale şi organizaţii internaţionale atribuie regimului Bashar Al-Assad atacuri militare soldate cu sute de mii de morţi. Războiul civil din Siria a izbucnit după protestele din 2011. Serviciile de securitate siriene luptă cu grupuri insurgente şi cu organizaţii teroriste.